**Doklady k žiadosti o obnovenie prechodného pobytu na účel podnikania**

K žiadosti o obnovenie prechodného pobytu na účel podnikania je štátny príslušník tretej krajiny povinný predložiť:

1. jednu aktuálnu fotografiu s rozmermi 3x 3,5 cm
2. platný cestovný doklad
3. **účel pobytu**

* doklad potvrdzujúci oprávnenie na podnikanie štátneho príslušníka tretej krajiny, a tým sa rozumie:

1. osvedčenie o živnostenskom oprávnení - živnostenský list v prípade, ak ide o štátneho príslušníka z členskej krajiny OECD,
2. iné oprávnenie na podnikanie podľa osobitných predpisov (napr. licencie), alebo
3. zápisnica z valného zhromaždenia, na ktorej bol štátny príslušník tretej krajiny vymenovaný za konateľa spoločnosti.
4. **finančné zabezpečenie pobytu**

* potvrdenie o zostatku na účte vedenom v banke na meno štátneho príslušníka tretej krajiny – len v prípade, ak ide o štátneho príslušníka tretej krajiny, ktorý má udelený prechodný pobyt na účel podnikania ako konateľ obchodnej spoločnosti alebo družstva.

1. **finančné zabezpečenie podnikateľskej činnosti**
2. štátny príslušník tretej krajiny je povinný k žiadosti o obnovenie prechodného pobytu, ak podniká na území SR ako **fyzická osoba** preukázať zdanený príjem z tohto podnikania za predchádzajúce zdaňovacie obdobie minimálne vo výške **dvadsaťnásobku životného minima.**
3. štátny príslušník tretej krajiny je povinný k žiadosti o obnovenie prechodného pobytu, ak koná alebo bude konať v mene **obchodnej spoločnosti alebo družstva** a nie je v pracovnoprávnom vzťahu preukázať zisk po zdanení obchodnej spoločnosti alebo družstva za predchádzajúce zdaňovacie obdobie minimálne vo výške **šesťdesiatnásobku životného minima** (pozrite príklad č. 3 a 4),
4. štátny príslušník tretej krajiny, ktorého podnikateľský zámer bol posúdený MH SR ako **inovatívny projekt** je povinný k žiadosti o obnovenie prechodného pobytu preukázať zisk po zdanení obchodnej spoločnosti alebo družstva, v mene ktorých koná   
   za predchádzajúce zdaňovacie obdobie minimálne vo výške **dvatsaťnásobku životného minima.**
5. **zdravotné poistenie**

* potvrdenie na meno cudzinca o tom, že je zdravotne poistený na území SR alebo že má poistenú úhradu liečebných nákladov na území SR.

1. **zabezpečenie ubytovania**

1. čestné vyhlásenie cudzinca o vlastníctve nehnuteľnosti,

2. nájomná zmluva s vlastníkom nehnuteľnosti a doklad preukazujúci oprávnenie   
na užívanie nehnuteľnosti, ak ide o nájomnú zmluvu s užívateľom nehnuteľnosti,

3. potvrdenie ubytovacieho zariadenia o poskytnutí ubytovania, alebo

4. čestné vyhlásenie fyzickej osoby alebo právnickej osoby o poskytnutí ubytovania cudzincovi na území SR a doklad preukazujúci oprávnenie na užívanie nehnuteľnosti, ak ide o čestné vyhlásenie užívateľa nehnuteľnosti.

1. **skutočnosť podľa § 34 ods. 5 zákona o pobyte cudzincov potvrdzujúcu, že štátny príslušník tretej krajiny má uhradené:**
2. daňové záväzky,
3. colné záväzky,
4. poistné na zdravotné poistenie,
5. poistné na sociálne poistenie a
6. príspevky na starobné dôchodkové sporenie.
7. realizovateľnosť a udržateľnosť podnikateľskej činnosti, ak ide o štátneho príslušníka tretej krajiny, ktorému bol udelený prechodný pobyt podľa § 22 zákona o pobyte cudzincov a obchodná spoločnosť alebo družstvo v mene ktorých koná, nedosiahli v predchádzajúcom zdaňovacom období zisk po zdanení podľa § 34 ods. 7 zákona o pobyte cudzincov.